**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. maijā Nr. 294**

(protokols Nr. 9, 51. p.)

**Par Eiropas Reģionālā attīstības fonda projekta “Infrastruktūras un mācību vides pilnveidošana Dzelzavas Pakalnu pamatskolā, Madonas novadā” izmaksu apstiprināšanu un aizņēmuma ņemšanu**

Madonas novada pašvaldība 2025. gada 14. februārī ir noslēgusi vienošanos par projekta Nr. 4.2.1.3/1/24/I/004 “Infrastruktūras un mācību vides pilnveidošana Dzelzavas Pakalnu pamatskolā, Madonas novadā”. Projekts tiks īstenots pamatojoties uz Ministru kabineta 2023. gada 14. novembra noteikumiem Nr. 656 “Eiropas Savienības kohēzijas politikas programmas 2021.-2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.3. pasākuma "Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai speciālās izglītības iestādēs" nosacījumiem.

Madonas novada pašvaldības iepirkumu komisijā veikts iepirkums ar identifikācijas numuru MNP2025/14\_ ERAF “Dzelzavas Pakalnu pamatskolas telpu vienkāršota pārbūve”, tās rezultātā kopējā līgumcena sastāda EUR 459 773,14 (četri simti piecdesmit deviņi tūkstoši septiņi simti septiņdesmit trīs euro, 14 centi) ar pievienotās vērtības nodokli. Plānotās būvuzraudzības izmaksas paredzētas līdz EUR 5 611,98. Projekta ietvaros plānotās materiālu, aprīkojuma un iekārtu iegādes izmaksas EUR 60 381,26.

Lai īstenotu projektu “Infrastruktūras un mācību vides pilnveidošana Dzelzavas Pakalnu pamatskolā, Madonas novadā” nepieciešams finansējums EUR 525 766,38 (pieci simti divdesmit pieci tūkstoši septiņi simti sešdesmit seši euro, 38 centi) apmērā. Eiropas Reģionālā attīstības fonda finansējums – EUR 235 058,00  (divi simti trīsdesmit pieci tūkstoši piecdesmit astoņi euro, 00 centi), pašvaldības līdzfinansējums EUR 290 708,38 (divi simti deviņdesmit tūkstoši septiņi simti astoņi euro, 38 centi). Projekta īstenošanai pieejams avanss EUR 70 517,40, kas ir 30% no Eiropas Reģionālās attīstības fonda finansējuma kopsummas. Projekta līdzfinansēšanai un priekšfinansēšanai paredzēts ņemt aizņēmumu Valsts kasē EUR 455 248,98 (četri simti piecdesmit pieci tūkstoši divi simti četrdesmit astoņi euro, 98 centi) apmērā.

Projektā tiks risinātas tādas atbalstāmās darbības kā infrastruktūras un mācību vides uzlabošana, tai skaitā piekļūstamības nodrošināšana Dzelzavas Pakalnu pamatskolā, aprīkojuma iegāde, tai skaitā informācijas un tehnoloģiju un kokapstrādes darbgaldu iegāde, video novērošanas sistēmas ierīkošana, kā arī projekta īstenošanas informācijas un publicitātes pasākumi.

Noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Kaspars Udrass, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt līguma “Dzelzavas Pakalnu pamatskolas telpu vienkāršota pārbūve” slēgšanu par kopējo līgumcenu EUR 459 773,14 (četri simti piecdesmit deviņi tūkstoši septiņi simti septiņdesmit trīs euro, 14 centi) ar pievienotās vērtības nodokli.
2. Apstiprināt projekta Nr. 4.2.1.3/1/24/I/004 “Infrastruktūras un mācību vides pilnveidošana Dzelzavas Pakalnu pamatskolā, Madonas novadā” kopējās izmaksas EUR 525 766,38 (pieci simti divdesmit pieci tūkstoši septiņi simti sešdesmit seši euro, 38 centi) apmērā, t.sk. Eiropas Reģionālā attīstības fonda finansējums – EUR 235 058,00 (divi simti trīsdesmit pieci tūkstoši piecdesmit astoņi euro, 00 centi) un pašvaldības līdzfinansējums EUR 290 708,38 (divi simti deviņdesmit tūkstoši septiņi simti astoņi euro, 38 centi).
3. Lūgt Pašvaldību aizņēmumu un galvojumu kontroles un pārraudzības padomi atbalstīt aizņēmuma ņemšanu EUR 455 248,98 (četri simti piecdesmit pieci tūkstoši divi simti četrdesmit astoņi euro, 98 centi) apmērā Valsts kasē uz 20 gadiem ar noteikto procentu likmi un atlikto maksājumu uz 3 gadiem projekta “Infrastruktūras un mācību vides pilnveidošana Dzelzavas Pakalnu pamatskolā, Madonas novadā” īstenošanai.
4. Aizņēmumu izņemt un apgūt 2025. un 2026. gadā.
5. Aizņēmuma atmaksu garantēt ar Madonas novada pašvaldības budžetu.

Domes priekšsēdētājs A. Lungevičs

*K. Galeja 29360277*